****

Obecné zastupiteľstvo v Jasenove vydáva podľa § 11 ods. 4 písm. k zákona č. 369/1990 Zb. o obecnom zriadení tento

**Štatút obce Jasenovo**

**štatút obce Jasenovo**

**Článok 1**

**Úvodné ustanovenie**

Tento štatút obce Jasenovo je základným normatívnym a organizačným predpisom obce. V rámci samostatnej pôsobnosti obce upravuje niektoré otázky postavenia obce a jej zložiek a vzťahy medzi nimi, ako aj vzťahy navonok.

**Článok 2**

**Územie obce**

Územie obce Jasenovo pozostáva z katastrálneho územia: Jasenovo.

**Článok 3**

**Symboly obce**

(1) Obec používa tieto symboly:

a) erb obce,

b) vlajka obce,

c) pečať obce.

(2) Erb obce –  **v modrom štíte pod zlatým jaseňom zlatý pluh so striebornými radlicami. Znamenie je zložené do dole zaobleného, tzv. Neskorogotického heraldického štítu.**

(3) Vlajka obce **pozostáva zo siedmych pozdĺžnych pruhov vo farbe modrej, bielej a žltej.**

(4) Pečať obce je **okrúhla, uprostred s obecným symbolom a kruhopisom OBEC JASENOVO**.

(5) Vyobrazenie symbolov obce je znázornené v prílohe tohto štatútu.

**Článok 4**

**Orgány obecného zastupiteľstva**

(1) Obecné zastupiteľstvo zriaďuje svoje poradné orgány: komisie obecného zastupiteľstva.

(2) Stálymi komisiami obecného zastupiteľstva sú:

a) **kultúrno - športová komisia**,

b) **komisia na ochranu životného prostredia a poriadku**,

c) **sociálno ekonomická komisia**,

e) **stavebná komisia**

**Článok 5**

**Konanie v mene obce**

(1) V mene obce koná starosta, ktorý je jej štatutárnym orgánom.

(2) Starosta môže riadením niektorých konkrétnych záležitostí v stanovenom rozsahu poveriť zástupcu starostu.

(3) Starosta môže na konanie v mene obce poveriť niektorého zo zamestnancov obce, napr. na zastupovanie obce v určitej veci pred inými orgánmi.

**Článok 6**

**Vnútroorganizačné normy obce**

Starosta obce vydáva vnútroorganizačné normy obce, ako sú príkazy alebo smernice tam, kde to vyžaduje právny predpis alebo kde je žiaduce niektoré vzťahy podrobnejšie upraviť takouto formou.

**Článok 7**

**Dobrovoľný hasičský zbor**

Obec zriadila a podporuje dobrovoľný hasičský zbor obce, na činnosti ktorého sa materiálne aj finančne podieľa.

**Článok 8**

**Kronika obce**

(1) Obec vedie svoju kroniku, pričom zápisy do nej sa uskutočňujú minimálne raz ročne po skončení kalendárneho roka a obsahujú najvýznamnejšie udalosti v živote obce. Zápisy predkladá kronikár na schválenie obecnému zastupiteľstvu. Súčasťou kroniky môže byť aj príslušný sprievodný materiál (fotografie, listiny a pod.).

(2) Záznamy do kroniky vykonáva kronikár obce, ktorého menuje starosta na základe súhlasu obecného zastupiteľstva.[[1]](#footnote-1) .

**Článok 9**

**Ocenenia obce**

(1) Obecné zastupiteľstvo môže udeliť tieto ocenenia:

a) čestné občianstvo obce,

b) cenu obce.

(2) Čestné občianstvo obce možno udeliť za mimoriadny prínos pre rozvoj a udržanie tradícií v obci.

(3) Cenu obce možno udeliť za reprezentáciu obce na regionálnej a celoštátnej úrovni.

**Článok 10**

**Záverečné ustanovenia**

Tento štatút obce Jasenovo bol schválený uznesením obecného zastupiteľstva č. 06/2022 zo dňa 08.04.2022 a nadobúda účinnosť dňa 01.05.2022 .

 ...................................

**Príloha:** Vyobrazenie symbolov obce[[2]](#footnote-2)

1. Starosta alebo obecné zastupiteľstvo. Starosta obce [↑](#footnote-ref-1)
2. [↑](#footnote-ref-2)